Onsdag d. 18. december 2002, kl. 16.30 - Opdateret 21. maj 2012
Ifølge Politiken måtte chefredaktør Kresten Schultz Jørgensen, der har stået i spidsen for forhandlingerne om at videreføre Dagen, i formiddags meddele en kreds af ledende medarbejdere, at de sidste mulige investorer har trukket sig.
Det har endnu ikke været muligt at få bekræftet oplysningerne. Medarbejderne er indkaldt til møde torsdag klokken 14.
Dagen gik i betalingsstandsning i begyndelsen af december efter kun halvanden måneds levetid og et driftsunderskud på 34,9 millioner kroner. /ritzau/